|  |  |
| --- | --- |
| LaatijaElina Knuutila | pvm26.7.2019 |
| HyväksyjäTeho-johtoryhmä | pvm28.8.2019  |
| Päivittäjä Opiskelijavastaavat | pvm 23.9.2020  |
| Päivityksen hyväksyjäElina Knuutila | pvm13.10.2020 Versio 3 |
| Asiakirjan sijainti:L:\Terveystoimi\Opiskelijat\Akuutit kuntoutusosastot\Opiskelijat |

******

***TERVETULOA HARJOITTELUUN!***

**LOIMAAN AKUUTIT**

**KUNTOUTUSOSASTOT**

***Hallinnollinen osastonhoitaja Elina Knuutila p. 02 761 2387***

***Osasto 1 Apulaisosastonhoitaja Soile Norri p. 02 761 2384***

***Osasto 2 Apulaisosastonhoitaja Erja Anttila p. 02 761 2721***

***Tässä muutamia ohjeita harjoitteluun.***

**Opiskelijan oikeudet**

* saada perehdytystä ja ohjausta opiskelijamyönteisessä ilmapiirissä
* reflektoida oppimiskokemuksia
* olla ohjatusti työyhteisön jäsen
* antaa palautetta harjoitteluyksikön hoitotyöstä ja ohjauksesta
* esittää perusteltuja parannusehdotuksia harjoitteluyksikön toimintaan
* saada perustellusti sekä positiivista että kehittävää palautetta

**Opiskelijan velvollisuudet**

* noudattaa työelämän pelisääntöjä
* noudattaa työaikoja
* olla aktiivinen
* opetella kokonaisvaltaista hoitotyötä opiskelutasoaan vastaavasti
* tulla harjoitteluun varustettuna asiallisilla varusteilla (mm. nimineula koko nimellä, työkengät)
* olla vastuullinen kaikessa toiminnassa tunnistaen oman osaamisen rajat
* toimia yhteistyössä eri henkilöstöryhmien kanssa.

**Oppimistavoitteet, palaute ja arviointi**

* Käy ohjaajasi kanssa lähtötaso- / aloituskeskustelu osaamisestasi ja tavoitteistasi ko. harjoittelujaksolle.
* Laadi alustavat tavoitteet jaksolle jo etukäteen ja tarkenna niitä ohjaajasi kanssa ensimmäisten päivien aikana.
* Pyri tekemään tavoitteistasi mahdollisimman konkreettiset, näin helpotat sekä omaa oppimistasi sekä ohjaajasi ohjaamista.
* Muista pyytää palautetta ohjaajaltasi aktiivisesti myös itse.
* Loimaan kaupungissa on käytössä sähköinen opiskelijapalaute

**Vain antamalla palautetta voit vaikuttaa, ja opiskelijaohjaus sekä koko työyhteisö voi kehittyä**

**Äkillinen sairastuminen**

Sairaana et voi mennä harjoitteluyksikköösi! Sairastuessasi sinun tulee ensimmäiseksi ilmoittaa yksikköön hyvissä ajoin ennen harjoitteluvuoron alkua, joko yksikön esimiehelle tai opiskelijavastaavalle.

MUISTA aina harjoittelujakson alussa ottaa talteen yksikön puhelinnumero, jotta voit ilmoittaa poissaolostasi. Poissaolotuntien korvaamisesta päättää ohjaava opettajasi.

Milloin ei voi tulla harjoitteluyksikköön:

* Kuume, et voi tulla harjoitteluun. Muista yksi kuumeeton päivä!
* Flunssa: joihinkin yksiköihin ei ole suotavaa mennä lievässä nuhassakaan, esimerkiksi lapsivuodeosasto ja syöpäosastot, kysy tarkemmat ohjeet harjoitteluyksiköstäsi.
* Ihottuma (käsissä) ei ole este. Tärkeää on, että huolehdit itsesi suojaamisesta (suojakäsineet) ja huomioit pesuaineiden vaikutuksen ihoosi.
* Ripulitaudit - ei töihin! Huomioithan, että epäiltäessä noroviruksen aiheuttamaa ripulia tai oksennustautia, sinun tulee pysytellä kotona vielä 2 päivää oireiden päättymisen jälkeen.

**Pukutilat ja suojavaatteet**

Loimaan akuuttien kuntoutusosastojen pukutilat opiskelijoille sijaitsevat Tyks Loimaan sairaalan pukuhuoneessa 12. Pukuhuoneeseen pääsee koodilla ja avaimen pukukaappiin saat apulaisosastonhoitajalta.

Suojavaatteet löytyvät pukuhuoneesta. Käytössä on Lidströmin suojavaatteet

Käytetyt suojavaatteet laitetaan pyykkipussiin. Potilasvaatteiden käyttö on kielletty. Sinne kuuluvat vain suojavaatteet, ei osastolta otetut potilasvaatteet kuten sukat ja takit.

* Työasun taskussa ei säilytetä hoitovälineitä (teippirulla, sakset jne.).
* Voimakkaiden hajusteiden (esim. haju- ja partavesi) käyttö kielletty.
	+ Allerginen reaktio mahdollinen (pukuhuoneet, kansliatilat.
	+ Aiheuttavat pahoinvointia mm. solunsalpaajahoidoissa oleville

**Ruokailu**

* Opiskelijoilla on mahdollisuus ruokailla Tyks Loimaan sairaalan ruokasalissa
* Korkeakouluopiskelijat ovat oikeutettuja alennukseen aterian hinnasta. Ateriatuen saa vain arkisin, mutta myös kesäaikaan esim. toimiessaan sijaisena työsuhteessa. Tuen saadakseen ruokalippuja ostaessa ja ruokaillessa pitää näyttää voimassaoleva opiskelijakortti. Tuki ei koske ammattiin opiskelevia (esim. lähihoitajaopiskelijat).
* Voit ottaa myös omat eväät mukaan ja osaston henkilökunnan kanssa sopia ruokailusta osaston taukohuoneessa.

**Pysäköinti**

* Autojen pysäköinti Tyks Loimaan sairaalan takapihan pysäköinti alueella.

**Käyttäjätunnukset ja salasanat**

* VRK-kortti tulee olla hankittuna ennen jakson alkua.
* Yksikön esimieheltä saat Pegasos potilastietojärjestelmän käyttäjätunnukset, sinun tulee allekirjoittaa käyttö oikeuslomake
* VRK-kortti tulee aktivoida Pegasos potilastietojärjestelmään
* Älä luovuta korttia tai sen PIN-tunnusta kenellekään toiselle.

**Kännykän käyttö**

Opiskelijat:

* Joko suljettuna tai äänettömänä laukussasi / laukkukaapissa
* Jos puhelin on työpuvun taskussa, kontaminoituu se erittäin todennäköisesti sairaalan mikrobikannalla ja viet sairaalan mikrobikannan kotiisi.
* Selvitä oman harjoitteluyksikkösi käytännöt, jotta osaat neuvoa potilaita ja omaisia sekä muita vierailijoita oikein.

**Sosiaalinen media**

Sosiaalisessa keskustelussa ei saa

* käsitellä potilaita koskevia asioita
* käsitellä yksittäisten yksiköiden sisäisiä asioita
* Sosiaalisen median yksityiskäyttö harjoittelun aikana Loimaan kaupungin työasemilta on kielletty

**Loimaan kaupunki on savuton**

* Tupakkalain mukaan henkilökunnan altistuminen savulle tulee estää. Loimaan kaupungin toimipisteet ovat savuttomia.
* Tupakointikielto koskee kaikkia työntekijöitä. Opiskelijana sairaalassamme sinua koskevat nämä samat säännöt ja ohjeet.
* Nuuska on tupakkatuote ja myös kielletty. Potilaat voivat tupakoida sairaalassa vain tupakointia varten rakennetussa tupakkahuoneessa ja sitä varten osoitetuilla ulkoalueilla.

**Käsihygienia**

* Huolellinen käsihygienia on tärkein yksittäinen tekijä sairaalainfektioiden torjunnassa.
* Jokaisella on velvollisuus toteuttaa hyvää käsihygieniaa.
* Pidä mielessä työskennellessäsi aseptinen omatunto ja työjärjestys.
* Ehjä iho on paras suoja mikrobeja vastaan: Huolehdi käsiesi hyvästä kunnosta!

Muista käsien ihonhoito: käytä käsihuuhdetta, rasvaa kädet usein ja hoida iho-ongelmat ajoissa.

**Työaikana potilastyössä ei käytetä**

* Sormuksia, rannekoruja eikä rannekelloa
* Rakenne-, geeli- ja muut keinomateriaalikynnet
* Pitkät kynnet ja kynsilakka
* Pitkähihaista paitaa työasun alla
* Kasvojen alueen lävistyskoruja
* Riippuvia suuria korvakoruja
* Helmiavainnauhaa kulkukortissa.

**Suojakäsineiden käyttö**

* Suojakäsineet laitetaan puhtaisiin/kuiviin ja desinfioituihin käsiin!
* **Ei** vähennä käsihuuhteen käyttöä!
* Käsineet ovat potilas- ja työvaihekohtaiset.

**Loimaan akuuteilla kuntoutusosastoilla on erittäin tärkeätä muistaa huolehtia hygieniasta ja aseptiikasta. Näistä on tarkat ohjeet laatinut sairaalahygienia- ja infektiontorjuntayksikkö.**

**Käy tutustumassa seuraaviin ohjeisiin sivuilla:** [**http://www.vsshp.fi/fi/ammattilaisille/opiskelijoille/perehdytys/Sivut/hygieniaohjeet.aspx**](http://www.vsshp.fi/fi/ammattilaisille/opiskelijoille/perehdytys/Sivut/hygieniaohjeet.aspx)

[Käsihygienia terveydenhuollossa](https://hoito-ohjeet.fi/OhjepankkiVSSHP/K%C3%A4sihygienia%20terveydenhuollossa.pdf)

[Tavanomaiset varotoimet](https://hoito-ohjeet.fi/OhjepankkiVSSHP/Tavanomaiset%20varotoimet.pdf)

[Suojakäsineiden käyttö terveydenhuollossa](https://hoito-ohjeet.fi/OhjepankkiVSSHP/Suojak%C3%A4sineiden%20k%C3%A4ytt%C3%B6%20terveydenhuollossa.pdf)

[Suojaimien käyttö](https://hoito-ohjeet.fi/OhjepankkiVSSHP/Suojaimien%20k%C3%A4ytt%C3%B6.pdf)

**Potilasturvallisuus**

Potilasturvallisuus, sen edistäminen ja varmistaminen on kaikkien ammattilaisten, opiskelijoiden, potilaiden ja heidän läheistensä yhteinen asia. Terveydenhuoltolain 8 § lisäksi potilasturvallisuustyötä ohjaa STM:n potilasturvallisuusstrategia sekä Loimaan Sosiaali- ja terveyspalvelukeskuksen suunnitelma laadunhallinnasta ja potilas-/ asiakasturvallisuuden täytäntöönpanosta

Potilasturvallisuussuunnitelma koostuu

* potilasturvallisuuspolitiikasta
* potilasturvallisuusjärjestelmän kuvauksesta
* potilasturvallisuutta edistäviin menetelmiin ja käytäntöihin liittyvistä ohjeista.

Harjoittelun alussa tutustu seuraavaan:

[Potilasturvallisuus-koulutus](https://www.oppiportti.fi/op/okk00002/avaa)

Käy tutustumassa ja suorita osio: Johdatus potilasturvallisuuteen

HaiPron kautta voit ilmoittaa potilaan hoitoon liittyvät vaaratilanteet, sekä läheltä piti –tilanteet että haittatapahtumat. Kuka tahansa Loimaan akuuttien kuntoutusosastojen työntekijä tai opiskelija voi tehdä ilmoituksen. Tavoitteena on raportoinnin avulla saada esille vaaratilanteet mahdollisimman kattavasti, jotta vastaavia tapahtumia voidaan jatkossa ennaltaehkäistä

**Tietoturva**

Loimaan sosiaali -ja terveyspalvelukeskuksen tietoturvaan ja tietosuojaan sekä tietojärjestelmien käyttöön liittyvä omavalvontasuunnitelmassa kuvattu, miten päivittäisessä toiminnassa pidetään yllä tietoturvaa ja tietosuojaa sekä potilas- ja asiakastietojen asianmukaista käyttöä.

Harjoittelun alussa tutustu seuraavaan:

[Tietoturva sosiaali- ja terveydenhuollossa](https://www.oppiportti.fi/op/koti#verkkokurssit)

Käy tutustumassa ja suorita osio: Tietoturva sosiaali- ja terveydenhuollossa

Lisäksi sinun tulee tutustua yksikön esimiehen tai harjoittelusi ohjaajan osoittamaan tietosuojakoulutus materiaaliin.

L:\Yhteinen\TIETOTURVA\OMAVALVONTASUUNNITELMA, TIETOTURVA\Omavalvontasuunnitelman liitteet